Is gníomhaireacht é de chuid an Aontais Eorpaigh CEPOL, Gníomhaireacht an Aontais Eorpaigh um Oiliúint i bhForfheidhmiú an Dlí, a dhéanann gníomhaíochtaí oiliúna a fhorbairt, a chur i bhfeidhm agus a eagrú do phóilíní agus d'oifigigh eile um fhorfheidhmiú an dlí.
A ndéanann sé
Déanann an ghníomhaireacht an méid seo a leanas:
cláir oiliúna a chur ar fáil do phóilíní agus d'oifigigh eile um fhorfheidhmiú an dlí
oiliúint a chur ar fáil agus eolas a chomhroinnt chun feabhas a chur ar shlándáil an Aontais
líonraí oiliúna a bhunú.
Cuireann CEPOL ardchúrsaí oiliúna nuálacha ar fáil. Déanann sé an saineolas agus na forbairtí is déanaí i gcúrsaí taighde agus teicneolaíochta a chomhtháthú sna cláir oiliúna atá aige, agus cuireann sé dlús faoin gcomhar idir údaráis phóilíneachta.
Tá na cláir seo a leanas ar an gclár aige faoi láthair:
cúrsaí cónaithe
foghlaim ar líne
cláir mhalartaithe
curaclaim choiteanna
eolaíocht agus taighde
Iad sin a bhaineann leas as
Cuidíonn CEPOL leis an tsábháilteacht san Eoraip a fheabhsú trí chomhoibriú agus comhroinnt eolais i measc oifigigh póilíneachta a éascú sna Ballstáit agus i roinnt tíortha nach Ballstáit iad, ar na saincheisteanna sin a bhfuil baint acu le tosaíochtaí an Aontais i réimse na slándála, go háirithe, agus i leith thimthriall bheartas an Aontais maidir le coireacht thromchúiseach agus coireacht eagraithe a chomhrac go háirithe.
Tá sé mar aidhm ag CEPOL a bheith ina mhol oiliúna den chéad scoth agus athruithe a bhrú chun cinn i réimse na hoiliúna um fhorfheidhmiú an dlí.